text: 20-årig kvinde død i trafikulykke
  21 marts 2011 kl. 08.48
  En 20-årig kvinde fra Løsning døde af de kvæstelser, hun fik lørdag nat efter en trafikulykke på vejen mellem Tørring og Åle.
  Ulykken skete omkring midnat, da kvinden blev påkørt af en ung mand, mens hun gik på Ålevej sammen med en vendinde.
  Den 20-årige kvinde fik alvorlige kvæstelser i hovedet og blev kørt til Århus Sygehus, hvor hun hele weekenden har svævet i livsfare. Ifølge politiet døde hun søndag aften af sine kvæstelser.
  Politiet har tidligere oplyst, at den unge mand i bilen, der ramte kvinden, ikke kørte for hurtigt.
  